Mario Gavranović

Mario Gavranović (født 24. november 1989) er en sveitsisk fotballspiller som spiller for den tyrkiske klubben Kayserispor. 

Han har tidligere spilt for klubbene FC Lugano, Yverdon-Sport, Neuchâtel Xamax, FC Schalke 04, Mainz 05 og  NK Rijeka. Gavranović har spilt flere landskamper for  og på aldersbestemte landslag.

 Klubbkarriere 

Gavranović startet sin fotballkarriere hos ungdomsklubbene AS Vezia og Team Ticino før han i 2006 ble hentet til FC Lugano. Han debuterte for Lugano i 2006/2007-sesongen av Challenge League (nest høyeste nivå), og i hans andre sesong scoret han åtte mål på 21 seriekamper. Sommeren 2008 signerte han under på en kontrakt med Yverdon-Sport, hvor han scoret åtte mål på 20 seriekamper. Under 2009/2010-sesongen ble han lånt ut til Neuchâtel Xamax, hvor han scoret åtte mål på 17 seriekamper. 

Gavranović forlot både Neuchâtel Xamax og Yverdon-Sport den 1. februar 2010, da han skrev under på en kontrakt med den tyske klubben FC Schalke 04. Under Mesterligaen 2010/2011 scoret Gavranović ett mål under Schalkes sammenlagtseier over Valencia CF i åttendedelsfinalen, og hjalp klubben videre til kvartfinalen. Han scoret også i kvartfinalen i DFB-Pokal i kampen mot 1. FC Nürnberg i januar 2011, og var med i troppen som til slutt vant turneringen etter finaleseier over MSV Duisburg i mai 2011. Med unntak av disse målene slet han med å etablere seg hos Schalke 04, i sterk konkurranse med blant andre Klaas-Jan Huntelaar og Raúl González, og fikk kun ti målløse seriekamper, før han i 2011/2012-sesongen ble lånt ut til Mainz 05.

Ved sesongslutt 2011/2012 gikk kontrakten med Schalke 04 ut, noe som gjorde han fri til å velge andre klubber. Gavranović signerte deretter under på en fireårskontrakt med FC Zürich i slutten av mai samme år.

 Landslagskarriere 

Gavranović fikk 14 kamper for Sveits U-21 i perioden 2008 til 2012 og scoret totalt tre mål. Han fikk sin offisielle landslagsdebut for  i EM-kvalifiseringskampen borte mot  den 26. mars 2011 (0–0), hvor han kom inn som innbytter for Marco Streller. Hans første og andre landslagsmål kom i samme vennskapskamp mot  den 15. august 2012. Under kvalifiseringen til VM i fotball 2014 (gruppe E) fulgte han opp med to mål mot henholdsvis  og . 

Han ble tatt ut i ' tropp til VM i fotball 2018 i Russland. 

Han ble tatt ut i ' EM-tropp til EM i fotball 2021.

 Meritter 
Schalke 04
 DFB-Pokal (1): 2010/2011
 DFL-Supercup (1): 2011

Sveits U-21
 U21-EM i fotball for herrer i 2011: 2.-plass

 Referanser 

 Eksterne lenker 

 Spillerprofil hos Fussballdaten.de

Kategori:Sveitsiske fotballspillere
Kategori:Spillere i Fotball-VM 2014
Kategori:Spillere i Fotball-VM 2018
Kategori:Spillere i Fotball-EM 2021
Kategori:Fotballspillere for FC Lugano
Kategori:Fotballspillere for Yverdon-Sport FC
Kategori:Fotballspillere for Neuchâtel Xamax FC
Kategori:Fotballspillere for FC Schalke 04
Kategori:Fotballspillere for 1. FSV Mainz 05
Kategori:Fotballspillere for FC Zürich
Kategori:Fotballspillere for HNK Rijeka
Kategori:Fotballspillere for GNK Dinamo Zagreb
Kategori:Fotballspillere for Kayserispor
Kategori:Personer fra Lugano
Kategori:Fødsler i 1989